CELEX: 32004R2077
Language: et
Date: 2004-12-03 00:00:00
Title: Komisjoni määrus (EÜ) nr 2077/2004, 3. detsember 2004, millega muudetakse Euroopa Parlamendi ja nõukogu määrust (EÜ) nr 2037/2000 seoses töötlemise abiainete kasutamisega

4.12.2004   
            
            
               ET
            
            
               Euroopa Liidu Teataja
            
            
               L 359/28
            
         
      KOMISJONI MÄÄRUS (EÜ) nr 2077/2004,
   3. detsember 2004,
   millega muudetakse Euroopa Parlamendi ja nõukogu määrust (EÜ) nr 2037/2000 seoses töötlemise abiainete kasutamisega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 29. juuni 2000. aasta määrust (EÜ) nr 2037/2000 osoonikihti kahjustavate ainete kohta, (1) eriti selle artikli 2 viieteistkümnenda taande kolmandat lauset,
   ning arvestades järgmist:
   
               (1)
            
            
               Võttes arvesse tehnoloogia ja majanduse hindamise komisjoni 2002. aasta aprilli aruandes (kontrollitavate ainete kohta, mida kasutatakse keemilise töötluse abiainetena) (2) esitatud uut teavet ja tehnika arengut, tuleks Montreali protokolli osapoolte kümnendal (1998) ja viieteistkümnendal (2003) kohtumisel vastavalt vastu võetud otsuste X/14 (3) ja XV/6 (4) tulemusena muuta määruse (EÜ) nr 2037/2000 VI lisa.
            
         
               (2)
            
            
               Eelkõige lisatakse otsusega XV/6 töötlemise abiaine tetrakloorsüsinik, millest toodetakse tsüklodiimi (lahus); samuti jäetakse välja CFC-113 kasutamine töötlemise abiainena vinorelbiini (farmaatsiatoode) valmistamisel ning tetrakloorsüsiniku kasutamine töötlemise abiainena tralometriini (insektitsiid) tootmisel.
            
         
               (3)
            
            
               Seepärast tuleks vastavalt muuta määrust (EÜ) nr 2037/2000.
            
         
               (4)
            
            
               Käesolevas määruses sätestatud meetmed on kooskõlas määruse (EÜ) nr 2037/2000 artikli 18 lõike 1 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2037/2000 VI lisa asendatakse käesoleva määruse lisas sätestatud muudetud tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. detsember 2004
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 244, 29.9.2000, lk 1. Määrust on viimati muudetud määrusega (EÜ) nr 1804/2003 (ELT L 265, 16.10.2003, lk 1).
   
      (2)  Tehnoloogia ja majanduse hindamise komisjoni aruanne, aprill 2002, 1. köide, arenguaruanne töötlemise abiainete kohta.
   
      (3)  Montreali protokolli osapoolte kümnes kohtumine 1998. aastal, otsus X/14: töötlemise abiained.
   
      (4)  Montreali protokolli osapoolte viieteistkümnes kohtumine 2003. aastal, otsus XV/6: kontrollitavate ainete töötlemise abiainetena kasutamise loetelu.
   
      LISA
      
         
            “VI LISA
            Protsessid, mille puhul kontrollitavaid aineid kasutatakse artikli 2 viieteistkümnendas taandes osutatud tootmise abiainetena
            
                        a)
                     
                     
                        tetrakloorsüsiniku kasutamine lämmastiktrikloriidi elimineerimiseks kloori ja naatriumhüdroksiidi (seebikivi) tootmisel;
                     
                  
                        b)
                     
                     
                        tetrakloorsüsiniku kasutamine kloori taaskasutusele võtmisel kloori tootmise jääkgaasidest;
                     
                  
                        c)
                     
                     
                        tetrakloorsüsiniku kasutamine klooritud kautšuki valmistamisel;
                     
                  
                        d)
                     
                     
                        tetrakloorsüsiniku kasutamine isobutüülatsetofenooni (ibuprofeen-valuvaigisti) valmistamisel;
                     
                  
                        e)
                     
                     
                        tetrakloorsüsiniku kasutamine polü-p-fenüleentereftalamiidi valmistamisel;
                     
                  
                        f)
                     
                     
                        CFC-11 kasutamine õhukese sünteeskiust polüolefiinkile valmistamisel;
                     
                  
                        g)
                     
                     
                        CFC-12 kasutamine Z-perfluoropolüeetrite ja difunktsionaalsete derivaatide perfluoropolüeeterpolüperoksiidlähteainete fotokeemilisel sünteesimisel;
                     
                  
                        h)
                     
                     
                        CFC-113 kasutamine perfluoropolüeeterpolüperoksiid-vaheaine redutseerimisel perfluoropolüeeterdiestrite tootmiseks;
                     
                  
                        i)
                     
                     
                        CFC-113 kasutamine kõrge funktsionaalsusega/toimivusega perfluoropolüeeterdioolide valmistamisel;
                     
                  
                        j)
                     
                     
                        tetrakloorsüsiniku kasutamine tsüklodiimi tootmisel;
                     
                  
                        k)
                     
                     
                        HCFCde kasutamine punktides a–j nimetatud protsessides, kui neid kasutatakse CFC või tetrakloorsüsiniku asendamiseks.”